Līguti

Līguti (agrāk — Ligute) ir apdzīvota vieta Dienvidkurzemes novada Durbes pagastā. Izvietojusies pagasta ziemeļdaļā Durbes ezera austrumu krastā pie autoceļa V1230  no pagasta centra Durbes,  no novada centra Grobiņas un  no Rīgas.

Muižas pils un pārvaldnieka māja ir valsts aizsargājami vietējās nozīmes arhitektūras pieminekļi.

 Iedzīvotāju skaita izmaiņas 
Esošajās robežās, pēc CSP datiem.OSP

 Vēsture 
Apdzīvotā vieta veidojusies ap bijušās Ligutes muižas (Ligutten) centru. Kurzemes hercogistes laikā muiža piederēja Keizerlingu dzimtai, bet no 1799. gada Bordeliusiem.
Muižas kungu māja būvēta 1821.–1825. gadā klasicisma stilā.

1938.-1940. gadā ēku pārplānoja skolas vajadzībām, pēc Otrā pasaules kara tajā ierīkoja bāreņu patversmi, vēlāk par Līgutu internātskolu.
1967. gadā ēku pārbūvēja par dzīvojamo ēku. Aizmūrēja galveno ieeju un, daļēji saglabājot sākotnējo jumta konstrukciju, izbūvēja otro stāvu, nojaucot vēsturiskās kāpnes un izveidojot divas jaunas ieejas un kāpņu telpas uz otro stāvu.

2005. gadā Līgutu muižas ēku iegādājās uzņēmējs Ivars Kesenfelds, kurš sāka ēkas atjaunošanu,Līgutu muiža sāk atdzimt liepajniekiem.lv 27.07.2007  bet darbi apstājās.Līgutu iedzīvotāji novērtē klusumu, bet žēl par dzīvesvietas simboliem liepajniekiem.lv 06.04.2022 

 Parks 
Līgutu muižas parks aizņem 6,6 ha platību, pāriet 22,6 ha lielā mežaparkā Durbes ezera austrumu krastā. Parkā aug dižskābarži, skābarži un ozoli.zudusilatvija.lv

 Atsauces